191 expozanti de 33 landi partoprenis ye la linguo-ferio. 14.800 interesemi informis su pri cirkume 60 lingui. Mikra kurseti eventis en Japona, Araba, Finnlanda e Franca.
Nova moyeni pri komunikado esis prizentita, exemple reala komunikado per *video kun la Filipinia.-
Yen, kurte, ulo ek la oficala komunikado
Sioro Schlemminger diskursis koram sua askoltanti per "Beamer" e respondizis la questioni di kuriozi.
Nia estaleyo esis ornita per du granda afishi, per la konocata "Bona jorno, hier ist Ido"
e per la kompleta serio di difuzili kreita da nia fervoroza samideano Adrian Pastrana.
Ankorfoye, kara Adrian, gratitudo a vu.
#000006
Ni povis prizentar Ido-revui anciena ed aktuala, por exemplo anke "Adavane" e "Kuriero Internaciona" bel-aspektanta. La tota dokumentaro esis internaciona.
Regretinde ni ne povis skribar ula statistiko pri la nombro e lingui di nia vizitanti o gasti. Ni nur povas protokolar ulo ek nia rimemoro.
#000007
Ma nia parteneri konversinta venis anke de la fora mondo : De la multa landi Hispanlingua en Latinamerika, exemple Kostarika e Brazilia. Ultre to, anke Usani e Kanadiani.
Tre interesiva esis la diskuto kun Marokino: Ido, ka vere mondolinguo?
Pluse un muliero de Iran raportis a ni pri la yunaro Irana, qua esas tre "apertita vers la mondo".
#000010
Omni recevis ne nur propagili, produktita dal Idoamiki Berlin. La propagili esis havebla en la lingui
Hispana, Franca, Angla, Germana, Rusa e Polona. La interesemi anke invitesis a nia kunveneyo por pluse babilar, por lernar Ido o mem kunluktar favore la "maxim bela afero di la mondo".
#000012
Surprizante ed unesmafoye instruktisti di skoli serchis kontakto a ni.
Pluse esis joyiva, ke skolani, gimnaziani e studianti questionis kurioze ni. Interesanta personi povis enskribar su en anuncili.
#000013
Pos omno -- ni nun expektas eko.
Tamen e malgre omno, la mondo -- o plu modesta -- la publikeso devas saveskar pri l'existo dil Ido.
Yen quaza rezumo pri tri jorni penoza de senfina diskuti .
#000014